נועה זומר

נועה זומר (נולדה ב-1974) היא קצינה בצה"ל בדרגת תת-אלוף המכהנת כמשנה לנשיאת בית הדין הצבאי לערעורים.

ביוגרפיה

תא"ל זומר נולדה בישראל. התגייסה לצה"ל במסגרת העתודה האקדמית וב-1996 סיימה תואר ראשון באוניברסיטת בר-אילן והחלה בשירותה הצבאי.

היא שירתה במגוון תפקידים בפרקליטות הצבאית, בהם: תובעת פיקודית בפרקליטות פיקוד המרכז, קצינת ייעוץ במחלקת הדין הבין-לאומי ועוזרתו המשפטית של הפרקליט הצבאי הראשי.

ב-2005 סיימה לימודי תואר שני במשפטים באוניברסיטת בר-אילן.
במרץ 2006 מונתה לשופטת בבית הדין הצבאי המחוזי ביפו ולאחר מכן בבית הדין המחוזי בפיקוד דרום וזרוע היבשה.
בדצמבר 2009 מונתה לסגנית נשיא בית הדין המחוזי בפיקוד דרום וזרוע היבשה.
ביולי 2013 מונתה גם לסגנית נשיאת בית הדין הצבאי המיוחד.
בדצמבר 2015 מונתה לנשיאת בית הדין הצבאי המחוזי בפיקוד דרום וזרוע היבשה והועלתה לדרגת אל"ם.
בינואר 2017 מונתה לנשיאת בית הדין הצבאי המחוזי של פיקוד מרכז וחיל האוויר ביפו, וכן נשיאת בית הדין הצבאי המיוחד.
באוקטובר 2019 החלה לכהן כשופטת בבית הדין הצבאי לערעורים.
ב-20 בדצמבר 2021 הועלתה לדרגת תא"ל ולאחר מכן מונתה למשנה לנשיאת בית הדין הצבאי לערעורים.

נועה זומר היא מהחיילות הדתיות הראשונות שהגיעו לדרגת תת-אלוף.

משפטים בהם שפטה
במהלך שירותה שפטה חיילים וקצינים במגוון נושאים, בהם: עריקות, אלימות כלפי עצורים פלסטינים, התעללות והתנהגות שאינה הולמת, הוצאת נשק מרשות הצבא, הוצאת לשון הרע, חריגה מסמכות (ירי בכלב גוסס), שימוש בסם מסוכן וערעור על הרשעה בהטרדה מינית ובשיבוש מהלכי משפט.

קישורים חיצוניים

 
 נועה זומר - 'כללי הפתיחה באש למעצר חשוד – במלאת שלושה עשורים להלכת אנקונינה' ספר מנחם פינקלשטיין - משפט, ביטחון וספר (שרון אפק, עופר גרוסקופף, שחר ליפשיץ, אלעד שפיגלמן עורכים, נבו, 2020), 129

הערות שוליים

קצינות צה"ל בדרגת תת-אלוף
שופטי בית הדין הצבאי לערעורים
שופטות בתי הדין הצבאיים
בוגרות העתודה האקדמית
בוגרי העתודה האקדמית
בוגרות אוניברסיטת בר-אילן: משפטים
בוגרי אוניברסיטת בר-אילן: משפטים
ציונות דתית: אישים
ישראליות שנולדו ב-1974
ישראלים שנולדו ב-1974